Legal Document

Category: 1

Text:
37. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 386323/3803 της 10/25 Νοεμ. 1976 (ΦΕΚ Β΄ 1407) Περί μεταποιήσεως σταφυλών εκτός ζώνης οίνων ονομασίας προελεύσεως. Έχοντες υπ’ όψει: 1.Τας διατάξεις της παρ. 2 του άρθρ. 4 του Νόμ. 427/1976 «περί αντικαταστάσεως, συμπληρώσεως και καταργήσεως ενίων διατάξεων του Ν.Δ. 243/1969 περί βελτιώσεως και προστασίας της αμπελουργικής παραγωγής». 2.Το από 13ης Οκτωβρίου ε.ε. πρακτικόν της Κεντρικής Επιτροπής προστασίας Οινοπαραγωγής (Κ.Ε.Π.Ο.) δι’ ου προτείνονται αι περιοχαί, εις τας οποίας ως εκ του ό,τι συντρέχουν ειδικοί λόγοι μνημονευόμενοι εις το εν λόγω πρακτικόν δύναται η μεταποίησις των σταφυλών να λάβη χώραν εκτός της ζώνης ονομασίας προελεύσεως του οίνου, αλλ’ οπωσδήποτε εντός της περιοχής, το όνομα της οποίας φέρουν οι τυπικοί οίνοι, αποφασίζομεν: Παρέχομεν το δικαίωμα γλευκοποιήσεως των σταφυλών και οινοποιήσεως του γλεύκους προς παρασκευήν των ως έπεται οίνων ονομασίας προελεύσεως, εις τα απανταχού των κατωτέρω περιοχών οινοποιεία, εφ’ όσον πληρούν τας λοιπάς προϋποθέσεις παρασκευής οίνων ονομασίας προελεύσεως: Ι.Νήσου Ρόδου, δια τους οίνους: α)Μοσχάτος Ρόδου, ελεγχομένη ονομασία προελεύσεως. β)Ρόδος, ερυθρός ξηρός ονομασία προελεύσεως ανωτέρας ποιότητος. γ)Ρόδος λευκός ξηρός, ονομασία προελεύσεως ανωτέρας ποιότητος. ΙΙ.Νήσου Κεφαλληνίας, δια τους οίνους: α)Μαυροδάφνη Κεφαλληνίας, ελεγχομένη ονομασία προελεύσεως. β)Μοσχάτος Κεφαλληνίας, ελεγχομένη ονομασία προελεύσεως. γ)Ρομπόλα Κεφαλληνίας ονομασία προελεύσεως ανωτέρας ποιότητος. ΙΙΙ.Νήσου Σάμου, δια τους οίνους ελεγχομένης ονομασίας προελεύσεως «Σάμος». IV.Επαρχίας Πατρών, δια τους οίνους: α)Μαυροδάφνη Πατρών, ελεγχομένη ονομασία προελεύσεως. β)Μοσχάτος Πατρών, ελεγχομένη ονομασία προελεύσεως. γ)Μοσχάτος Ρίου Πατρών, ελεγχομένη ονομασία προελεύσεως. δ)Πάτρα, ονομασία προελεύσεως ανωτέρας ποιότητος. Η παρούσα δημοσιευθήτω δια της Εφημερίδος της Κυβερνήσεως. 38. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 25480/6120 της 24/31 Δεκ. 1976  (ΦΕΚ Β΄ 1566) Περί όρων και διατυπώσεων εξαγωγής οίνου κατά τας διατάξεις του άρθρ.18 του νόμ. 396/1976 «περί οινολογικών κατεργασιών και εμπορίας των οίνων». Έχοντες υπ’ όψει: α)Τας διατάξεις του άρθρ. 18 του νόμ. 396/1976 «περί οινολογικών κατεργασιών και εμπορίας των οίνων». β)Τας διατάξεις της παρ. 3δις του παραρτήματος ΙΙ του κανονισμού 816/1970 της Ευρωπαϊκής Οικονομικής Κοινότητος, ως ούτως ετροποποιήθη υπό του υπ’ αριθ. 678/1975 ομοίου. γ)Τας διατάξεις της παρ. 3 του άρθρ. 1 και της παρ. 2 του άρθρ. 2 του υπ’ αριθ. 1876/1974 κανονισμού της Ευρωπαϊκής Οικονομικής Κοινότητος ως ούτος ετροποποιήθη υπό του υπ’ αριθ. 680/1975 ομοίου. δ)Τα ακροτελεύτια άρθρα απάντων των κανονισμών της Ευρωπαϊκής Οικονομικής Κοινότητος, καθ’ α οι εκάστοτε εκδιδόμενοι κανονισμοί αυτής είναι υποχρεωτικοί δια τα κράτη μέλη της Κοινότητος, ως και το πρακτικόν υπ’ αριθ. 22/12.10.1976 (θέμα 6ον) της επιτροπής επιλύσεως οινικών θεμάτων, αποφασίζομεν: 1.Ο κτηθείς αλκοολικός τίτλος των μιστελλίων, περί ων το εδάφ. γ της παρ. 2 του άρθρ. 3 του Νόμ. 396/1976, δύναται να είναι ίσος ή ανώτερος των 12 ο βαθμών και κατώτερος των 15 ο , εφ’όσον ταύτα προορίζονται δι’ εξαγωγήν εις χώρας της Ευρωπαϊκής Οικονομικής Κοινότητος, προς ας δέον υποχρεωτικώς να εξαχθούν αποκλειομένης της διαθέσεώς των εις το εσωτερικόν. 2.Η προστιθεμένη εις τα γλεύκη αλκοόλη προς παρασκευήν μιστελλίων επιτρέπεται να είναι γεωργικής προελεύσεως εφ’ όσον τα μιστέλλια προορίζονται δι’ εξαγωγήν εις τας χώρας της Ευρωπαϊκής Οικονομικής Κοινότητος προς παρασκευήν προϊόντων της δασμολογικής κλάσεως 2206, του προορισμού τούτου αναγραφομένου σαφώς επί παντός συνοδευτικού εγγράφου ως κάτωθι: «Μιστέλι βερμουτοποιΐας: MOYT MUTE A L’ ALCOOL DESTINE A L’ ELABORATION DE PRODUITS RELEVANT DE LA POSITION 2206 DU TARIF DOYANIER COMMON». 3.Η παρασκευή των ως άνω προϊόντων επιτρέπεται κατόπιν υποβολής υπό του ενδιαφερομένου εις τας περιφερειακάς υπηρεσίας του Γενικού Χημείου του Κράτους και του Υπουργείου Γεωργίας, εις την αρμοδιότητα των οποίων υπάγεται το οινοποιείον, εις το οποίον θα παρασκευασθούν τα εν λόγω μιστέλλια, δηλώσεως του Ν.Δ. 105/1969, περί παραγωγής των ως άνω μιστελλίων της δασμολογικής κλάσεως 2205 του Κοινοτικού Τελωνειακού  δασμολογίου,  εις  την  οποίαν θα (Μετά την σελ. 616,30) Σελ. 616,31 Τεύχος 639-Σελ. 39 Προστασία Οίνου 16.Θ.γ.37-38 αναφέρεται η ποσότης του παραχθησομένου μιστελλίου, η χώρα προορισμού και τα περί του χαρακτηρισμού αυτών επί των πιστοποιητικών και λοιπών συνοδευτικών εγγράφων ως μιστελλίων βερμουτοποιΐας, συμφώνως προς τα διαλαμβανόμενα εν παρ. 2 της παρούσης. 4.α)Προκειμένου περί μιστελλίων παραχθησομένων εκ σταφυλών πληρουσών τας προϋποθέσεις παραγωγής οίνων ονομασίας προελεύσεως η έγκρισις παρασκευής αυτών κατά τας διατάξεις 1 και 2 της παρούσης παρέχεται μόνον εφ’ όσον υφίσταται γραπτή σύμβασις μεταξύ του αιτούντος την παρασκευήν και του αλλοδαπού πελάτου αγοραστού. β)Εις τας περιπτώσεις ταύτας υποβάλλεται υπό του ενδιαφερομένου αίτησις μετά υπευθύνου δηλώσεως, περί ης η παρ. 3 της παρούσης και των αποδεικτικών της παραγγελίας στοιχείων, εις τας Κεντρικάς Υπηρεσίας του Γενικού Χημείου του Κράτους και του Υπουργείου Γεωργίας, κοινοποιουμένη και εις τας αρμοδίας περιφερειακάς υπηρεσίας αυτών. Αι κεντρικαί υπηρεσίαι αποφαίνονται από κοινού επί του εάν πληρούνται οι όροι και προϋποθέσεις του εδαφ. α της παρούσης παραγράφου και εκάστη τούτων παρέχει σχετικάς οδηγίας εις τας περιφερειακάς της υπηρεσίας του τόπου παραγωγής των μιστελλίων. 5.Άπαντα τα μιστέλλια, τα παρασκευαζόμενα κατά τας διατάξεις της παρούσης αποφάσεως εξάγονται, άνευ ουδεμιάς ενδείξεως, εις τας χώρας δι’ ας παρασκευασθήσαν, άλλως χαρακτηρίζονται ως βιομηχανικοί οίνοι του εδαφ. β΄ της παρ. 2 του άρθρ. 5 και εξάγονται επίσης εις την αλλοδαπήν. 6.Οίνοι και οινικά εν γένει προϊόντα, πληρούντα τους ισχύοντας εκάστοτε κανονισμούς της Ευρωπαϊκής Οικονομικής Κοινότητος, δύνανται να εξαχθούν εις τας χώρας αυτής έστω και εάν δεν πληρούν τας διατάξεις του νόμ. 396/1976, ακολουθουμένης της διαδικασίας του εδαφ. β΄ της παρ. 4 της παρούσης.